KARLOVAC – Učenik 1.b razreda karlovačke Gimnazije Ivan Borna Ninčević osvojio je prvo mjesto na državnom natjecanju iz povijesti, koje je 2. i 3. svibnja održano u Dubrovniku. Njegova mentorica je profesorica Natalija Jadrić. Na natjecanju su sudjelovali i učenik drugog razreda Karlo Nadarević i maturantica Darija Željko. Darija je osvojila jako vrijedno 8. mjesto, a Karlo također vrlo dobro 10. mjesto.
Ove godine na državna natjecanja i smotre iz Gimnazije Karlovac plasiralo se ukupno 26 učenika i 15 mentora.